Shalom ja tere õhtust!
Eetris on TV7 lisraeli Uudised Jeruusalemmast.
Põhiteemad -
Täna kesköösel lõpeb
peaminister Netanyahu mandaat valitsuse moodustamiseks.
ÜRO tähistab oma New Yorgi peakorteris
2. Maailmasõja lõpu 70. aastapäeva.
Prantsuse president Hollande kinnitas Pärsia lahe araabiamaid,
kes kardavad, et suhete soojenemine Iraaniga süvendab regioonis pingeid.
Täna kesköösel lõpeb
peaminister Netanyahu mandaat valitsuse moodustamiseks.
Kui Netanyahul ei õnnestu lahendada kriisi Juudi Kodu esimehe Bennettiga,
võib president Rivlin anda mandaadi valitsuse moodustamiseks
Tööpartei esimehele Herzogile.
Bennett oli eile vihane Likudi kokkuleppe pärast Shasiga,
mis annab ultraortodoksidele usuasjade ministeeriumi portfelli.
Religioosne sionistlik kogukond on kaua aega kartnud,
et ilma religioossete sionistideta ministeeriumis
tühistatakse eelmise valitsuse reformid.
Mõne nädala eest ütles Juudi Kodu esimees Twitteris,
et sellega lõpeksid tema koalitsioonikõnelused.
Eile pärast kokkuleppe sõlmimist Shasiga esitas Bennett ultimaatumi
ja nõudis, et Juudi Kodu valimisnimekirja kolmas number,
Knesseti liige Ayelet Shaked nimetataks justiitsministriks
või ta nurjab valitsuse moodustamise.
Tänaseks on Likud sõlminud koalitsioonilepingud Kulanu, Shasi
ja Ühendatud Toora Judaismiga. Koalitsioonis on hetkel 53 liiget.
Nüüd igaastasest juudi pühast Lag B'Omerist -
Tuhanded iisraellased osalevad õhtul Lag b'Omeri palverännakul
al-Ghariba sünagoogi Jerba saarel, Tuneesias.
Tuneesia võimud ootavad külalisi Iisraelist, Prantsusmaalt,
Suurbritanniast ja Itaaliast.
Terrorismivastase võitluse büroo
hoiatas aga nädalavahetusel iisraellasi Tuneesiasse sõitmise eest.
Tuneesia ametnikud lükkasid hoiatuse ümber,
väites, et Tuneesia on turvaline maa.
Tuneesia politsei on arvukalt kohal, et turvata Jerba saart
ja piirkonna juudikogukonna lähedale paigutati teetõkked.
Üritus toimub eelmise kuu terrorirünnaku järellainetes,
kui rünnakus Tuneesia parlamendile hukkus 22 inimest,
pea kõik neist Euroopa turistid.
ÜRO tähistas 2. Maailmasõja lõpu 70. aastapäeva.
Peaassamblee president Sam Kutsea ja ÜRO peasekretär Ban Ki-moon
juhatasid tseremoniaalset puudeistutamist.
Läheb veel kaua aega, enne kui 70 aasta eest külvatud seemneist
puhkevad kõigile väärikuse ja rahu õied.
Selle puu istutamisega meenutame täna kõiki neid,
kes surid ja tõid ohvreid, järgides ÜRO harta missiooni.
Pühendame end taas ÜRO põhieesmärkidele ja -ideaalidele.
ÜRO Peaassamblee kogunes istungile,
et mälestada kõiki 2. Maailmasõja ohvreid.
Oleme täna siin, et tähistada 2. Maailmasõja lõpu 70. aastapäeva
ja natsismi lüüasaamist.
Leiname kõiki mehi, naisi ja lapsi, nii sõdureid kui tavakodanikke,
kes sõjaohvritena elu kaotasid.
Kogunesime, et mitte kunagi unustada Euroopa ajaloo pimedaimat tundi,
kui totalitarism, despotism, viha, sallimatus, rassism, antisemitism
ja ksenofoobia visiid globaalse tulemölluni,
mis tõi inimkonnale kirjeldamatut valu teist korda ühe põlvkonna vältel.
Iisraeli suursaadik ÜROs Ron Prosor rõhutas,
et juutide elusid ei saa teiste rahvaste kätte usaldada,
ja üksnes Iisraeli riik võib kindlustada juutide julgeoleku.
Ajalugu on õpetanud,
et juutide elusid ei saa usaldada teiste rahvaste ega riikide kätte.
Peame alati end ise kaitsta suutma.
Iisraeli riik on selle tõotuse täitumine.
Mitte kunagi enam ei koguta juute karjana surmamarsile.
Mitte kunagi enam ei mõtle maailm, et juute võib tagajärgedeta rünnata.
Hr president, tunneme kurjust, milleks inimene võimeline on,
ja teame, et mõnede asjade eest tasub võidelda.
Vabaduse eest tasub võidelda.
Võrdsuse eest tasub võidelda.
Demokraatia on võitlemist väärt.
70 aasta eest tõi põlvkond mehi ja naisi sõjas ohvri,
et võiksime pärida vabaduse, võrdsuse ja demokraatia.
Me ei saa lubada, et nende ohver oli asjatu.
Julguse ja veendumusega peame võitlema ideaalide eest,
mille nimel nemad elasid ja surid.
Iisraeli idanaabri juurde -
Jordaania teatas oma igaaastasest rahvusvahelisest sõjalisest õppusest
Eager Lion, mis algas eile õhtul.
Kokku osaleb selles 18 riiki.
Viiendat aastat peetud õppusel osaleb üle 10 000 sõduri,
sh NATO esindajad.
Tänavuse õppuse suhtes tuntakse rohkem huvi,
kuna siin kohtuvad kõik armeeülemad
kõigil strateegilistel, operatiivsetel ja taktikalistel tasanditel.
Teiselt poolt on õppus tähtis,
kuna regioon ja maailm kogevad äärmusrühmituste tõusu,
kes on kaugel inimväärtustest
ja korraldavad hirmsaid kuritegusid kõigi usklike kallal.
See nõuab ühist koostööd ja kogemustevahetust
võitluseks kõigi terrorismi aspektide ja tüüpidega.
See on õppuste viies aasta ja sellest on saanud tähtis avenüü,
kus USA, Jordaania ja rahvusvahelised sõjalised partnerid
saavad formuleerida vastuseid
konventsionaalsetele ja teistele ohtudele.
Drillitakse piiride turvamist,
ministeriaalset käsuliini ja kontrolli, küberkaitset ja lahinguvälja haldamist.
Õppused drillivad suurt hulka õhu-, maa- ja merevägesid.
Kombineeritud õppusel integreeritakse kogu lahingutegevuse spekter.
Õppus peaks kestma kaks nädalat, kuni 19. maini.
Saudi Araabias ametivisiidil viibiv Prantsuse president Hollande
kõneles Riyadh'is Pärsia Lahe Koostöönõukogus
ja kinnitas Pärsia lahe araabiamaid,
kes kardavad, et suhete soojenemine Iraaniga süvendab regioonis pingeid.
Prantsusmaa seisukohta peetakse kõige karmimaks P5+1 maade seas
(USA, Venemaa, Hiina, Prantsusmaa, Inglismaa ja Saksamaa), kes peavad
rahvusvahelise kogukonna nimel Iraaniga kõnelusi.
Hollande'i sõnul peab tulevane tuumalepe Iraani ja P5+1 vahel
olema jõuline ja kontrollitav ega tohi ohustada Iraani naabreid.
Lausanne'i kompromiss on vaid üks etapp
ja üks samm selle eesmärgi suunas.
Ees on veel pikk tee. Tahame läbipaistvust
ja tahame, et sanktsioonid eemaldataks astmeliselt.
Jälgime äärmise hoolega Iraani käitumist ega soovi
et arutatav leping
regiooni veelgi rohkem destabiliseeriks.
Seepärast peab jätkuma relvaembargo Iraanile
ja et Iraani nähtaks mitte üksnes sõnades,
vaid ka tegudes.
Iraan nõuab tuumakõnelustel,
et piirangute eest küsitavale tuumaprogrammile
kaotataks rahalised sanktsioonid.
Aitäh vaatamast!
Olen Yair Pinto. Kena õhtut! Kohtumiseni homme!
Tõlge: Monika Jaaguri